### מדריך למורה

### מסכת תענית פרק א משנה ו (א)

#  שלוש תעניות ציבור נוספות בזמן עצירת גשמים

**משך ההוראה**: חצי שיעור - שיעור אחד.

המצב מחמיר, עברו כבר שש תעניות, מתוכן שלוש של הציבור, ועדיין לא נענו. מתענים עוד לשוש תעניות ודרגת החומרה של התעניות עולה.

עקב אורכה ומורכבותה של המשנה פיצלנו את היחידה לשני חלקים.

נוסח המשנה

## עָבְרוּ אֵלּוּ וְלֹא נַעֲנוּ -

## בֵּית דִּין גּוֹזְרִין שָׁלשׁ תַּעֲנִיּוֹת אֲחֵרוֹת עַל הַצִּבּוּר.

## אוֹכְלִין וְשׁוֹתִין מִבְּעוֹד יוֹם,

## וַאֲסוּרִין בִּמְלָאכָה וּבִרְחִיצָה וּבְסִיכָה וּבִנְעִילַת הַסַּנְדָּל וּבְתַשְּׁמִישׁ הַמִּטָּה,

## וְנוֹעֲלִין אֶת הַמֶּרְחֲצָאוֹת.

מבנה:

1. הפעם אין תאריך – אבל יש ייחוס למשנה הקודמת – עברו אלו ולא נענו. נעקוב בעצמנו אחרי התאריכים בעזרת לוח השנה. (נשים לב שייתכן מאוד שיהיו שלוש תעניות חמורות, בדרגת החומרה של תשעה באב, עוד לפני חנוכה!! זה מראה על התלות הקיומית בגשמים)
2. זיהוי המספר המופיע במשנה- זהו מספר התעניות.
3. זיהוי מילת הדין ואסורין – מרגישים את ההחמרה. (כמובן נתייחס בגוף הדברים גם לתחילת התענית בלילה ולנעילת המרחצאות, אך בשלב המבנה, שבו אנו רוצים לראות מה אנו מסוגלים לדעת על פי המבנה, נסתפק בזיהוי מילת הדין.)

תוכן

1. עברו אלו ולא נענו – מי עברו? לאיזה מענה ציפו?
2. אוכלין ושותין מבעוד יום – כלומר אסור לאכול בערב, משמע התענית נמשכת יממה שלמה. כאשר מחשיך בחוץ כבר אסור לאכול.
3. דין נוסף – נועלין את המרחצאות. למה?

מיומנות

1. נמשיך בשיטת איסוף המידע על ידי מילות מפתח.
2. נמשיך בהדגשת ההתמצאות במרחב הזמן – על ידי שימוש בלוח השנה והבנת הרצף שבין התעניות.

משמעות

במשמעויות העולות מהמשנה נעסוק ביחידה הבאה- שתעסוק בחלק השני של המשנה.